La Biblioteca Municipal de l'Eliana tanca l'any 2016 amb quasi 43.500 usuaris
02 de febrer de 2017

La Biblioteca Municipal de l'Eliana acaba l'any 2016 amb un total de 43.498 visites, davant les 42.615 de l'exercici anterior. D'aquestes, el 54% es correspondria als usuaris de sexe femení, ja que 18.786 dones i 4.525 xiquetes van fer ús dels serveis de la biblioteca.

Encara que s'ha produït una baixada del 15% dels prestataris actius (1.286), durant el 2016 es van fer un total de 26.871 préstecs, la qual cosa suposa una pujada de quasi un 8%, en comparació als 24.849 del 2015. Així doncs, un any més, la xifra de llibres prestats ascendeix fins a aconseguir els 18.694. A més el préstec de publicacions periòdiques, entre les quals s'inclouen diaris i revistes, quasi s'ha triplicat arribant als 4.387 exemplars, un 35% més respecte a l'any anterior. Per contra, els documents audiovisuals (pel·lícules) han sofert una baixada. Se n'han prestat 3.470, un 26% menys, a causa de l'extensió de l'ús de plataformes de cinema i sèries a la carta en Internet.

El préstec interbibliotecari, per la seua banda, continua la tendència a l'alça dels últims anys. La quantitat de préstecs efectuats i la dels rebuts s'ha equilibrat en 2016, se n'han produït 45 en el primer cas i 42 en el segon.

Segons el balanç del servei de 2016, les altes de socis a la Biblioteca Municipal de l'Eliana continua la línia de períodes anteriors. A dia 31 de desembre del 2016, el nombre total de socis ascendia a 5.595 al donar-se d'alta un total de 397 persones, de les quals la majoria eren nens (256).

Pel que fa als fons, s'ha augmentat el nombre de documents si es compara amb el 2015. En total, la biblioteca compta amb 31.770 articles. D'aquests, 27.777 són llibres; 2.552 audiovisuals; i 1.127 documents sonors.

Finalment, cal destacar que la Biblioteca Municipal de l'Eliana continua amb la seua labor per fomentar la lectura i l'ús del servei bibliotecari. Durant l'any 2016, es van organitzar 69 activitats per a aquesta fi, 10 més que en 2015. Entre aquestes, cal ressaltar 24 accions per formar als usuaris i 15 d'animació lectora.

El regidor delegat de l’àrea, Enrique Martínez Escrivá, ha declarat que “des de la Regidoria de Patrimoni, Arxiu històric i Biblioteca es continuarà treballant per millorar els serveis que ofereix la Biblioteca Municipal de l'Eliana a tots els veïns i veïnes de la localitat”.

La